PURMERU LIBRU DI MOISES COMADU 

KUMSADA 



Deus kumpu mundu 

INa kumsada Deus kumpu seu ku 
tera. 

2 Tera staba sin forma; i ka tenba 
nada nel. Sukuru tenba riba di kau 
fundu. Spiritu di Deus na yandaba riba 
di yagu. ^Deus fala: "Lus pa i ten!" 
Lus bin ten. ^ Deus oja ki lus, i kontenti 
ku el; i rapati lus ku sukuru. ^Deus 
coma lus "di dia", i coma sukuru "di 
noti". Ki di tardi ku parmafia i sedu dia 
di kumsada. 

6 Deus fala: "Pa i ten un firmame- 
ntu na metadi di yagu, pa rapati yagu 
ku yagu." ^ Asin Deus kumpu firmame* 
ntu, i fasi rapatimentu di yagu ku staba 
bas di firmamentu ku yagu ku staba 
riba del. Asin ki bin sedu. « Deus coma 
firmamentu seu. Ki di tardi ku parmana 
i sedu sugundu dia. 

9 Deus fala: "Yagu bas di seu pa i 
junta na un kau, pa i pudi ten un parti 
seku." Asin ki bin sedu. *"Deus coma 
ki parti seku "tera"; juntamentu di 
yagu, i comal "mar". Deus oja ki kusa, 
i kontenti ku el. 

1 1 Dipus Deus fala: "Pa tera prudu- 
zi paja verdi, plantas ku tene simente- 
ra, ku arvuris ku ta padi fruta ku tene 
simentera suma se koldadi, pa e sta 
tudu na tera." Asin ki bin sedu. ^^Tera 
pruduzi paja, plantas ku tene se sime- 



ntera suma se koldadi, ku arvuris ku ta 
padi fruta ku tene simentera nelis suma 
se koldadi. Deus oja ki kusa tudu, i 
kontenti ku el. ^^ Ki di tardi ku parmana 
i sedu terseru dia. 

14 Deus fala: "Pa i ten lusis na seu, 
pa rapati di dia ku di noti, pa e sedu 
sinal ku ta marka dias, anus ku tempus 
di festival; '^pa ki lusis pudu na seu pa 
e pudi numia tera." Asin ki bin sedu. 
16 Deus fasi dus lus garandi — ki mas 
garandi pa i toma konta di di dia, ki mas 
pikininu pa toma konta di di noti. I 
kumpu tambi strelas. 1*7 Deus pui elis na 
firmamentu di seu pa numia tera, i^pa 
toma konta di di dia ku di noti, tambi 
pa fasi rapatimentu di lus ku sukuru. 
Deus oja ki kusa, i kontenti ku el. ^^Ki 
di tardi ku parmana i sedu kuartu dia. 

20 Deus fala: "Pa yagu inci ciu ku 
manga di limaria bibu; pa pastrus bua 
na seu, riba di tera." 21 Asin Deus 
kumpu manga di pis garandi ku tudu 
limarias bibu ku ta nada na yagu, kada 
un suma si koldadi. I kumpu tambi 
kada pastru ku tene asa suma si kolda- 
di. Deus oja ki kusa, i kontenti ku el. 
22 Deus bensua elis, i fala: "Bo padi 
ciu, bo inci yagu di mar; pastrus pa e 
padi na tera." 23 Ki di tardi ku parmana 
i sedu kintu dia. 

24 Dens fala: "Pa i ten na tera 
limarias bibu, kada un suma si koldadi, 
limarias di kasa ku kills ku ta rasta na 
con, ku kills di matu, kada un suma si 
koldadi." Asin ki bin sedu. ^s^eus 
kumpu limarias di matu suma se kolda- 
di, ku di kasa suma se koldadi, ku tudu 
kills ku ta rasta na con suma se koldadi. 
Deus oja elis tudu, i kontenti. 

26 Deus torna fala: "No kumpu jinti 
suma nos propi, no parsinti elis ku nos, 
pa e manda riba di pis di mar, riba di 
pastrus di seu, riba di tudu limarias, di 
kasa ku di matu, riba di tudu limarias 
ku ta rasta na con." 

27 Deus kumpu jintis suma el pro- 
pi; i pui pa e parsil. I kumpu elis macu 
ku femia. 

28 Deus bensua elis, i fala elis: "Bo 
padi ciu, bo inci mundu, bo manda riba 
del. Bo manda riba di pis di mar, riba 
di pastrus di seu, riba di tudu limarias 
ku ta yanda na tera." 

29 Dipus Deus fala: "N da bos tudu 
planta ku tene simentera na tudu parti 
di tera, ku tudu arvuri ku ta padi fruta 
ku tene simentera; e na sedu kumida pa 
bos. 30 N da tudu planta verdi pa i sedu 
kumida pa tudu limarias di tera, ku 
tudu pastrus di seu, ku tudu limarias ku 
ta rasta na con, ku tene folgu di vida." 
Asin ki bin sedu. 

31 Deus oja tudu ki fasi, i kontenti 
ku el. Ki di tardi ku parmana i sedu 
sestu dia. 

2 Asin seu ku tera, ku tudu ki kusas 
ciu ku staba nelis, e kaba fasidu. 
2 Oca ku Deus kaba fasi si tarbaju, 
na setimu dia i diskansa di tudu ki na 
fasiba. ^Deus bensua setimu dia, i pul 
un dia aparti, pabia na ki dia i diskansa 
di tudu ki tarbaju di kumpu kusas. 

Jardin di Eden 

4 Asin ki kontisi oca seu ku tera 
kumpudu. Oca SINOR Deus kumpu 
tera ku seu, ^ planta ka tenba inda na 
tera, nin paja ka nasiba inda, pabia 
SINOR Deus i ka mandaba inda cuba 
riba di tera, nin i ka tenba omi ku na 
labra con, ^ma serenu ta lantaba na 
con, i ta regua tudu tera. '^ SINOR Deus 
bin kumpu omi« ku reia di con, i supral 



na si naris, i da folgu di vida. Omi bin 
sedu kriatura bibu. 

8 SINOR Deus fasi jardin na tera 
comadu Eden na saida di sol, i toma 
omi ki kumpuba, i pul la. ^ SINOR 
Deus fasi pa arvuris nasi na tera, ku 
bonitu ba pa oja, i bon pa kume. 
Arvuri ku ta da vida staba na metadi 
di jardin, ku arvuri ku ta da kunsime- 
ntu di ben.ku mal. 

10 Un riu sai na Eden pa regua 
jardin. I bin rapati, i toma na kuatru riu 
pikininu. '^Nomi di ki purmeru riu i 
Pison. Es i ta rodia tudu tera di Avila, 
nunde ki ten uru. ^^iJru di ki tera i bon. 
I ten la tambi purfumu ku pedra di balur 
comadu sardonika. ^^Nomi di sugundu 
riu i Jion. E riu i ta rodia tudu tera di 
Kusi. ^'^Nomi di terseru riu i Tigri. Es 
ta bai pa Asiria na ladu di saida di sol. 
Nomi di kuartu riu i Eufrates. 

15 SINOR Deus toma omi, i pul na 
jardin di Eden pa i labral, i toma konta 
del. ^^ SINOR Deus da omi ordi, i falal: 
"Bu sta libri pa kume fruta di tudu arvuri 
ku sta na jardin, ^'^ma arvuri ku ta da 
kunsimentu di ben ku mal, ka bu kumel, 
pabia dia ku bu kumel, bu na muri." 

Deus kumpu minjer 

18 SINOR Deus fala: "I ka bon pa 
omi fika el son. N na fasil un algin ku 
na judal, pa i sedu si kumpaiier." 

19 Oca ku SINOR Deus toma reia, 
i kumpu tudu limarias di matu, ku tudu 
pastrus di seu, i leba elis pa Adon, pa 
jubi kuma ku Adon na coma elis. Tudu 
ki limarias bibu ku Adon coma se 
nomi, e fika ku ki nomi. 20 Asin Adon 
pui nomi na tudu limarias di kasa, ku 
pastrus di seu, ku limarias di matu. 

Ma omi ka teneba kin ku na judal, 
pa i sedu si kumpaiier. 21 Asin SINOR 
Deus pui omi pasa ku sonu, i tira un os 
di si kostela, i fica karni na ki kau. 22 Ku 
ki kostela ku SINOR Deus tiraba di 
omi, i kumpu minjer, i lebal pa Adon. 

23 Adon fala: 

"Es gosi i OS di iia os, 

karni di iia karni. 

I na comadu minjer* 

pabia i tiradu di omi." 



a 2.7 Omi: Palabra ebraiku pa omi (adam) parsi ku palabra pa con (adamah), 
h 2.23 Minjer Palabra ebraiku pa omi parsi ku palabra pa minjer. 

24 Pabia di kila, omi ten ku disa si 
pape ku si mame, i junta ku si minjer; 
elis dus e ta sedu un kurpu son. 

25 Elis dus e staba nun, omi ku si 
minjer; nin e ka burgunu. 

Kaida di omi 

SSerpenti i mas jiru ba pa fasi mal 
di ki tudu limarias di matu ku 
SINOR Deus kumpu. I punta minjer: "I 
bardadi, asin ku Deus fala, pa ka bo 
kume fruta di tudu e arvuris na jardin?" 

2 Minjer fala serpenti: "No pudi 
kume fruta di tudu arvuris na jardin, 
3 ma fruta di arvuri ku sta na metadi di 
jardin, Deus fala pa ka no kumel, nin 
pa ka no toka nel, pa no ka muri." 

4 Serpenti fala minjer: "Bo ka na 
muri, 5 pabia Deus sibi kuma, dia ku 
bo kume ki fruta, bo uju na yabri, bo 
na sedu suma Deus, bo na kunsi ben 
ku mal." 

6 Minjer oja ki arvuri kuma i bon 
pa kume, i bonitu na si uju; i kumsa 
dijal pa i pudi dal ntindimentu. I tira si 
fruta, i kume, i da tambi si omi; kila 
kumel ku el. "^Elis dus, se uju yabri, e 
rapara kuma e sta nun. E toma fojas di 
figera, e kusi, e bisti. 

8 Adon ku si minjer obi SINOR 
Deus na pasia na jardin na fuska-fu- 
ska. E sukundi di si pursensa na 
metadi di arvuris di jardin. ^ Ma 
SINOR Deus coma Adon, i puntal: 
"Nunde ku bu sta?" 



10 Adon falal: "N obiu na jardin, N 
sinti medu, pabia N sta nun. E ku 
manda N sukundi." 

11 Deus puntal: "Kin ku mostrau 
kuma bu sta nun? Nta bu kume fruta di 
ki arvuri ku N dau ordi pa ka bu kumel?" 

12 Adon fala: "Minjer ku bu dan pa 
i sedu kumpafier, i el ku dan fruta di 
ki arvuri; N kumel." 

13 SINOR Deus punta minjer: "Ke 
ku manda bu fasi es?" Minjer falal: 
"Serpenti ku nganan; N kumel." 

14 SINOR Deus fala serpenti: 
"Suma ku bu fasi es, 

bu sta maldisuadu mas di ki tudu 

limarias di kasa, 
ku tudu limarias di matu. 
Ku bu bariga ku bu na rasta ku 

el; 
i puera ku bu na kume tudu dias 

di bu vida. 
'^ N na pui inimisadi na metadi di 

bo ku minjer, 
na metadi di bu jorson ku jorson 

di minjer. 
I na masau na kabesa. 
Abo bu na murdil na kalkaiiada." 

16 Deus fala minjer: 

"N na buriu manga di dur na ora 

di partu; 
ku dur ku bu na tene fiju. 
Bu na sinti disezu pa bu omi; 
el i na manda riba di bo." 

17 Deus fala Adon: "Suma bu su- 
kuta fala di bu minjer, bu kume fruta 
di ki arvuri ku N falau pa ka bu kume, 

con na sedu maldisuadu pabia di 

bo; 
ku forsa di tarbaju ku bu na 

kume del, 
tudu dias di bu vida. 
*8 1 na padiu pe di fidida ku paja 

brabu; 
bu na kume plantas di matu. 
^9 Bu na kume bu kumida ku kalur 

di bu rostu, 
tok bu riba pa con nunde ku bu 

tiradu; 
pabia bu kumpudu di reia; 
bu na torna sedu reia." 

20 Adon pui si minjer nomi di 
Eva, *" pabia i mame di tudu kriatura ku 
tene vida^ 

21 SINOR Deus kumpu ropa di 
kurujpa Adon ku si minjer, i bisti elis. 
22 SINOR Deus fala: "Omi gosi i suma 
un di nos; i kunsi ben ku mal. No ka 
dibi di disal pa i distindi mon pa i toma 
tambi fruta di ki arvuri ku ta da vida; 
si i^kumel, i ta vivi pa sempri." 23 Asin 
SINOR Deus serkal fora di jardin di 
Eden, pa i bai labra con ki tiraduba nel. 
24 Dipus di tira omi fora, i pui kirubins 
na jardin di Eden, na ladu di saida di 
sol, ku un spada burmeju di fugu, ku 
na yanda i na da volta, pa guarda 
kamiiiu di ki arvuri ku ta da vida. 

